የአሜሪካው ፕሬዘዳንት ዶናልድ ትራምፕ ኳታር ለሽብር ቡድኖች የምታደርገውን የገንዘብ ድጋፍ ልታቆም ይገባል አሉ
የአሜሪካው ፕሬዘዳንት ዶናልድ ትራምፕ ኳታር ለሽብር ቡድኖች የምታደርገውን የገንዘብ ድጋፍ ልታቆም  እንደሚገባት ገለጹ ።  ሽብርን በከፍተኛ ሁኔታ የምትደግፍ ሀገር ናት ሲሉም ፕሬዘዳንት ዶናልድ ትራምፕ ኳታርን ኮንነዋል፡፡ባሳለፍነው ወር በሳውዲ አረቢያ ተገኝተው ይፋዊ ጉብኝት ባደረጉበት ወቅት በርካታ የአረብ ሀገራት የኳታር እንቅስቃሴ ሀይ ሊባል እንደሚገባ አንስተው አነጋግረውኛል ብለዋል ፕሬዚዳንቱ ።የአሜሪካው ፕሬዘዳንት ዶናልድ ትራምፕ ከሮማኒያው ፕሬዘዳንት ክላውስ ዮሃኒስ ጋር በጋራ በሰጡት ጋዜጣዊ መግለጫ ኳታር ሽብርን ለመደገፈፍ ገንዘብ በገፍ የምታፈስ ሀገር ናት፤ ከዚህ ድርጊቷም ልትታቀብና ይገባል ሲሉ አሳስበዋል፡፡ኳታር ሽብርን ከመደገፍ ይልቅ ለመዋጋት ጠንክራ ብትሰራ ነው የሚበጃት ሲሉም ትራምፕ የተናገሩት፡፡“ሰዎች ሰዎችን እንዲያጠፉ አታስተምሩ፤ የሰዎችን ጭንቅላት በጥላቻ አትሙሉ እንዲሁም ለሽብር ቡድኖች የምታደረትጉትን የገንዘብ ድጋፍ አቁሙ ሲሉ” ለኳታር መንግስትና አስተዳደር ማስጠንቀቂያ አዘል የሚመስል ፕሬዘዳንት ትራምፕ ጠንካራ መልእክት  አስተላልፈዋል   ።ኳታር ጽንፍ የወጡ እሳቤዎችን መደገፋን እንድታቆም የምንጠይቅበት ሰዓቱ አሁን ነው ብለዋል፡፡የትኛውም የሰለጠነ ሀገር እንዲህ ያለውን ተግባር ችሎ ሊቀመጥም ሆነ የተዛቡ እሳቤዎች በግዛቱ እንዲንሰራፉ አይፈቅድም ሲሉም አክለዋል፡፡የተቋረጠውን የአሜሪካና የኳታር ዲፕሎማሲያዊ ግንኙነት አስመልክቶ በማህበራዊ ትስስር ድረገጾች ላይ በከፊልም ቢሆን ሲያንጸባርቁት የነበረውን ኳታር እንድትገለል የማድረጉን ሀሳብ የሚደግፈውን የአሜሪካ አቋም በስፋት የገለጹበት ነው በተባለው ንግግራቸው  ፕሬዘዳንት ትራምፕ ኳታርን የማግለሉ ነገር ለዘለቄታው የሚቀጥል የአሜሪካ ግብ እንዳይደለና  ኳታር ከሽብር ቡድኖች ጋር ያላትን የገንዘብ ድጋፍ ትስስር ለማቋረጥ ተግታ እንደምትሰራ እምነታቸው መሆኑንም ተናግረዋል፡፡ፕሬዘዳንት ትራምፕ ይህን ይበሉ እንጂ የውጭ ጉዳይ ሚኒስትራቸው ሬክስ ቲለርሰን ከትራምፕ መግለጫ አንድ ሰአት አስቀድመው ባስተላለፉት መልእክት ሳውዲ አረቢያ ግብጽና ሌሎችም የባህረ ሠላጤው ሀገራት በኳታር ላይ የጣሉትን ማእቀብ እንዲያረግቡ ጠይቀዋል ።አሜሪካ በኳታር በተመለከተ የያዘችው አቋም የተደበላለቀ መሆኑን የሚያሳይ ነው ተብሏል፡፡ኳታር ለሽብር ቡድኖች የምታደርገውን ድጋፍ በማቋረጥና አሸባሪዎችን ከሀገሪቱ በማስወጣት ረገድ ለውጥ አሳይታለች ያሉት ቲለርሰን ይሁን እንጂ አሁንም በዚህ ጉዳይ ይበልጥ አጠናክራና ፍጥነት አክላበት ልትሰራ ይገባታል ብለዋል፡፡ ከአይ ኤስ ጋር እየተደረገ ባለው ጦርነት አሜሪካና አጋሮቿ በጋራ በቀጠናው ለሚፈጽሙት የአየር ጥቃት ኳታር አሁንም ቁልፍ ቦታ መሆናን በዘገባው ያሰፈረው ኤንቢሲ ኒውስ ነው፡፡ 